Βίσερου Κόμπε

Η Βίσερου Κόμπε, εσφαλμένα έχει επικρατήσει στον ελληνικό Τύπο το Βίσελ Κόμπε από αγγλική προφορά της λατινικής γραφής του ονόματος, (Ιαπωνικά: ヴィッセル神戸 Visseru Kōbe / Αγγλικά: Vissel Kobe) είναι ιαπωνική επαγγελματική ποδοσφαιρική ομάδα, που σήμερα αγωνίζεται στην Πρώτη Κατηγορία του Πρωταθλήματος Ιαπωνίας (Τζε 1 Λιγκ). Εδρεύει στην πόλη Κόμπε που είναι πρωτεύουσα της Περιφέρειας Χιόγκο, στη νότια πλευρά του νησιού Χονσού και αγωνίζεται στο Στάδιο Νοεβίρ, χωρητικότητας 30.132 θέσεων. Παίκτες της ομάδας τη σεζόν 2018–19 υπήρξαν οι παγκοσμίου φήμης Ευρωπαίοι ποδοσφαιριστές Λούκας Ποντόλσκι, Νταβίντ Βίγια και Αντρές Ινιέστα.

 Ο σύλλογος ιδρύθηκε το 1966 ως Καβασάκι Στιλ Σόκκερ Κλαμπ (Kawasaki Steel Soccer Club) με έδρα την πόλη Κουρασίκι στην Περιφέρεια Οκαγιάμα. Το 1995 η πόλη Κόμπε ήρθε σε συμφωνία με την Καβασάκι Στιλ (Kawasaki Steel) ώστε να μετακινηθεί η έδρα του συλλόγου στην πόλη Κόμπε και η ονομασία της να αλλάξει στη σημερινή. Λόγω της σημασίας της για την πόλη του Κόμπε, η εταιρεία Καβασάκι (Kawasaki Heavy Industries), μητρική εταιρεία του πρώην συνεργάτη της ομάδας Καβασάκι Στιλ (Kawasaki Steel), παραμένει χορηγός της ομάδας. Αγωνίστηκε για πρώτη φορά σε επαγγελματικό επίπεδο το 1986, όταν κατάφερε και κέρδισε την άνοδο της από την προηγούμενη χρονιά (1985) στο Περιφερειακό Πρωτάθλημα, για τη Β΄ Κατηγορία της Ιαπωνίας, την τότε ονομαζόμενη Τζαπάν Σόκκερ Λιγκ 2. Η ομάδα έχει αγωνισθεί μέχρι σήμερα 16 φορές στην πρώτη κατηγορία, 11 φορές στη δεύτερη, 2 στην τρίτη και 8 σε περιφερειακά πρωταθλήματα. Η υψηλότερη θέση που έχει κατακτήσει η ομάδα στην Τζε 1 Λιγκ είναι η 7η το 2016 όταν με 55 βαθμούς ισοβάθμησε με Σανφρέτσε Χιροσίμα αλλά έχασε την 6η θέση στη διαφορά γκολ, ενώ επίσης ήταν μόλις 3 βαθμούς κάτω από την τετράδα που οδηγεί στα κύπελλα Ασίας. Στον θεσμό του Κυπέλλου Τζε Λιγκ έχει φτάσει μέχρι τα ημιτελικά το 2015, καθώς και τρεις φορές μέχρι τα προημιτελικά το 2014, το 2016 και το 2017· ενώ στο Κύπελλο του Αυτοκράτορα έχει φτάσει και εκεί μέχρι τα ημιτελικά το 2000 όπως επίσης και μέχρι τα προημιτελικά τρεις φορές το 2003, το 2015 και το 2017. Έχει ως έδρα το Στάδιο Νοεβίρ, γνωστό επίσης ως Στάδιο Κόμπε Σίτυ Μισάκι Παρκ (Kobe City Misaki Park Stadium). Το γήπεδο έχει χωρητικότητα 30.132 θεατών και διαθέτει αναδιπλούμενη οροφή. Οι διαστάσεις του αγωνιστικού χώρου είναι 105x68μ. Το στάδιο αποτέλεσε ένα από τα γήπεδα που φιλοξένησαν αγώνες του Μουντιάλ 2002 που διεξήχθη στην Ιαπωνία και τη Νότια Κορέα. Οι αγώνες του παγκόσμιου κυπέλλου που έλαβαν μέρος στο στάδιο το 2002 ήταν στις 5 Ιουνίου το Ρωσία - Τυνησία 2–0 για τον 8ο Όμιλο, στις 7 Ιουνίου το Σουηδία - Νιγηρία 2–1 για τον 6ο Όμιλο και στις 17 Ιουνίου το Βραζιλία - Βέλγιο 2–0 για τη Φάση των 16. Ουσιαστικά είναι το νέο γήπεδο που κατασκευάστηκε το μεταξύ 1999–2001 στη θέση του παλαιότερου γηπέδου της ομάδας του Κόμπε, το οποίο είχε χτιστεί το 1970 και είχε χωρητικότητα 13.000 θέσεων. Ήταν μάλιστα το πρώτο γήπεδο ποδοσφαίρου στην Ιαπωνία που είχε εγκατάσταση ηλεκτροφωτισμού και που μπορούσε συνάμα να φιλοξενήσει παιχνίδια κατά τις νυκτερινές ώρες. Το γήπεδο χρησιμοποιείται επίσης για ράγκμπι και θα είναι ένα από τους χώρους διεξαγωγής αγώνων στο Παγκόσμιο Κύπελλο Ράγκπι 2019. Σε αυτό αγωνίζονται επίσης η ομάδα ράγκπι Κομπέλκο Στίλερς (Kobelco Steelers) καθώς και η γυναικεία ποδοσφαιρική ομάδα Κόμπε Λεονέσσα (INAC Kobe Leonessa). Η ονομασία "Vissel" είναι συνδυασμός των λέξεων "victroy" και "vessel" που στα ελληνικά σημαίνουν "νίκη" και "σκάφος", σε αναγνώριση της ιστορίας του Κόμπε ως λιμενική πόλη. Το όνομα αυτό επιλέχθηκε το 1995, έπειτα από τη μεταφορά της έδρας της ομάδας στην πόλη Κόμπε. Χρώματα της ομάδας είναι το μαύρο, το λευκό και το κόκκινο. Παλιότερα στην πρώτη εμφάνιση - ως παραδοσιακά χρώματα της ομάδας - κυριαρχούσαν το μαύρο και το λευκό, ενώ συγκεκριμένα από το 1995 έως και το 2004 η πρώτη εμφάνιση της ήταν αμιγώς ασπρόμαυρη με ριγέ φανέλα. Χρησιμοποιείται επίσης και το γαλάζιο αλλά κυρίως σε δεύτερες εμφανίσεις. Η εταιρεία ένδυσης και παροχής αθλητικού υλικού της ομάδας είναι η ιαπωνική Asics. Η μασκότ της είναι ο Movi που έχει τη μορφή αγελάδας και παραπέμπει στον παγκοσμίου φήμης εκλεκτού και πάντα ποιοτικού εδέσματος Kobe beef που είναι προϊόν της πόλης. Η μασκότ "φοράει" την εκάστοτε αμφίεση της ομάδας, καθώς και ένα σε μόνιμη βάση ένα ναυτικό καπέλο ώστε να συμβολίζει την ιστορία του Κόμπε ως λιμάνι. Επιπλέον, το παρατσούκλι της ομάδας είναι Ushi που σημαίνει Αγγελάδες. ΣημειώσειςΜ.Ο. Προσελ. Κόσμου = Μέσος όρος προσέλευσης κόσμου ανά ματς εντός έδρας Τσουγκόκου Σόκκερ Λιγκ: 1978–85 (ως Kawasaki Steel Mizushima) Κατηγορία 2 (Τζαπάν Σόκκερ Λιγκ 2): 1986–91 (Kawasaki Steel Mizushima μέχρι το 1987 / Kawasaki Steel έπειτα) Κατηγορία 3 (Τζαπάν Φούτμπολ Λιγκ 2): 1992–93 (ως Kawasaki Steel) Κατηγορία 2 (Τζαπάν Φούτμπολ Λιγκ 1): 1994–96 (Kawasaki Steel έως 1994 / Vissel Kobe από το 1995) Κατηγορία 1 (Τζε Λιγκ 1): 1997–05 Κατηγορία 2 (Τζε Λιγκ 2): 2006 Κατηγορία 1 (Τζε Λιγκ 1): 2007–12 Κατηγορία 2 (Τζε Λιγκ 2): 2013 Κατηγορία 1 (Τζε Λιγκ 1): 2014–ΣημειώσειςΣυνολικά η ομάδα έχει αγωνισθεί μέχρι σήμερα 16 φορές στην πρώτη κατηγορία, 11 φορές στη δεύτερη, 2 στην τρίτη και 8 σε περιφερειακά πρωταθλήματα. Μίκαελ Λάουντρουπ (1996–1997)Καζουγιόσι Μιούρα (2001–2005)Πάτρικ Εμπομά (2004–2005)Ιλχάν Μανσίζ (2004)Γιοσίτο Οκούμπο (2007–2008 / 2009–2012)Λούκας Ποντόλσκι (2017–2020)Νταβίντ Βίγια (2018–2020) Αντρές Ινιέστα (Μάιος 2018–) Τσονμπούρι Η επίσημη ιστοσελίδα του συλλόγου στο διαδίκτυο. Το προφίλ του συλλόγου στην επίσημη ιστοσελίδα του φορέα που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στην Ιαπωνία, J. League. Goal.com: Πληροφορίες για την ομάδα. Το προφίλ του συλλόγου στο Transfermarkt.com.